Halvard Leira

Halvard Leira (født 11. juni 1976) er en norsk statsviter og forsker 1 ved Norsk utenrikspolitisk institutt (NUPI).«Halvard Leira» , Norsk utenrikspolitisk institutt Siden 2024 er han instituttets forskningssjef, sammen med Kristin Haugevik.

Leira ble cand.polit. i statsvitenskap ved Universitetet i Oslo i 2002 og M.Sc. i International Relations ved London School of Economics i 2001. Han har siden 2001 vært tilknyttet Norsk utenrikspolitisk institutt, hvor han er ansatt som forsker. Leiras forskning dreier seg i hovedsak om norsk utenrikspolitikk og utviklingen av diplomatiet mer generelt. Han disputerte i 2011 for ph.d.-graden ved Universitetet i Oslo med avhandlingen The Emergence of Foreign Policy: Knowledge, Discourse, History.«Disputas: Halvard Leira», Institutt for statsvitenskap, Universitetet i Oslo. 

Leira var medforfatter av boken Aktiv og avventende. Utenrikstjenestens liv 1905-2005, sammen med Iver B. Neumann. Denne boken er en historiebok om det norske utenriksdepartementets hundre første år, som ble utgitt i forbindelse med departementets (og unionsoppløsningens) 100-årsjubileum i 2005.

Leira var redaktør for tidsskriftet Internasjonal politikk sammen med Benjamin de Carvalho.

 Bibliografi 
 Halvard Leira med Iver B. Neumann (2005): Aktiv og avventende. Utenrikstjenestens liv 1905–2005 Oslo: Pax.

 Referanser 

 Eksterne lenker 
 Halvard Leira på NUPIs nettsted.

Kategori:Norske statsvitere
Kategori:Norske forskere
Kategori:Fødsler i 1976